এস আর মীর্জা কথোপকথনে বলছেন- ”গেরিলা যোদ্ধাদের ব্যাপারে আমার তখনকার একটি পর্যবেক্ষণের কথা এখন বলতে চাই। তা হলো, মুক্তিযুদ্ধে যারা যোগ দিয়েছিল বেশির ভাগকেই তাদের মায়েরা পাঠিয়েছিলেন যুদ্ধ করার জন্য। যুদ্ধের একদম শেষের দিকে কর্নেল নূরুজ্জামান একদিন আমাকে বললেন, যে সময় পাকিস্তানীরা পিছু হটছে, সে সব জায়গা দখলে নিচ্ছে আমাদের মুুক্তিযোদ্ধারা। এই সময় কর্নেল জামান একটি মুক্ত গ্রামে এক মোড়লের বাড়িতে যান। কর্নেল জামান তাঁকে জিজ্ঞস করলেন, মুক্তিযুদ্ধে তুমি কী করেছ? মোড়ল জাানালেন যে, তিনি মুক্তিযোদ্ধাদের অনেক সাহায্য করেছেন। ইত্যাবসরে সেই মোড়ল কী কাজে বাড়ির ভেতর ঢুকলে তাঁর স্ত্রী কর্নেল জামানের কাছে এসে বললেন, ’স্যার, ওর একটা কথাও বিশ্বাস করবেন না। ও রাজাকার ছিল এবং পাক সেনাদের সবসময় সাহায্য করত। এ ঘটনা থেকে আমি বলব, আমাদের মায়েরা ছিলেন মুক্তিযুদ্ধের প্রতি প্রতিশ্রুতিবদ্ধ”(পৃষ্ঠা নং- ৭৯-৮০)